OpenLLM-France/wikimedia huggingface dataset:
# GPS hargailu

GPS hargailua sakelako gailua da, posizio geografikoa (longitudea eta latitudea) metro gutxi batzuetako errorearekin ezagutzeko aukera ematen duena, GPS teknologia erabiliz. Poltsikoko mapen ordezkoak dira. Normalean gailu hauek erreferentziako denbora zehaztasun handiz ezagutzeko aukera ematen dute. Gaur egun gailu hauek hain txikiak dira poltsikoan eraman ditzaketenak.

## Gailu motak

Badira pantaila bat duten gailuak erreferentzia puntu geografikoak ikusteko, hala nola ibaiak, autobideak eta baita kaleak ere, hiriguneetan. Era berean, normalean xehetasun mapa desberdinak kargatu ahal izango dituzu bere memorian, erabili nahi duzun kokapen geografikoaren arabera.
Badira pantailarik gabeko gailuak poltsikoko edo ordenagailu eramangarri batekin, telefono mugikor batekin edo argazki kamera batekin erabiltzeko diseinatuak. Azken horrek irudiaren EXIFeko datuetan informazio geografikoa gordetzeko aukera ematen du.
Azkenik, poltsikoko ordenagailu batean, telefono mugikorrean edo kamera digital batean integratutako gailuak ere badaude.

## Erreferentziak

* ↑ «GPS.gov».
* ↑ «What is a GPS?
* ↑ «Multi-purpose GPS Receiver (link2)».
* ↑ Dale DePriest.

## Ikus, gainera

* Korrelazio motorra
* GPS

## Kanpo estekak

* Datuak: Q1486497
* Multimedia: GPS receivers / Q1486497
# GPX

GPX, edo GPS eXchange Format XML schema bat da. GPS datu formatu arrunta izateko, eta software aplikazioetan erabiltzeko sortu zen.
Puntuak (Waypoint) eta ibilbideak (track edo routes) deskribatzeko erabiltzen da. Formatu irekia denez, ez dago ezer ordaindu beharrik. Etiketetan kokapena, altuera eta ordua gordetzen dira, horrela GPS hartzaile eta software aplikazio baten artean informazioa trukatzeko balio du. Software aplikazioen laguntzarekin erabiltzaileak gauza asko egin ahal ditu: ibilbide bat ikusi, ibilbide bat satelite irudietan edo mapetan proiektatu, eta argazkiak geolokalizatu Exif metadatuekin.

## Kanpo estekak

* Datuak: Q576465
# GP Thimister Kermesse

GP Thimister Kermesse, belgikako egun bakarreko txirrindularitza lasterketa da. 7 km-tako zirkuituari 20 bira ematen dira eta bira bakoitzak hiru aldapa ditu. Lasterketa uztailean ospatzen da.

## Palmaresa
### 1998

* Koen Beeckman

## Kanpo estekak

http://autobus.cyclingnews.com/results/1998/jul98/thimister98.html
# GPS artea

GPS artea Kokapen Sistema Globala erabiltzen duen marrazteko teknika da. Artistek GPSa erabiltzen duen gailu bat erabiliz aurretik prestatutako ibilbide bat jarraitzen dute eskala handiko irudi bat egiteko edo mapan testuren bat irudikatzeko. Ibilbide horiek korrika edo bizikletaz egin ohi dira, baina zenbait artistek autoak, furgonetak, itsasontziak edo hegazkinak erabili dituzte irudi handiagoak egiteko. Laura Kurgan arkitekto hegoafrikarrak asmatu zuen GPS bidezko marrazketaren kontzeptu hau.

## Planifikazioa

GPS artistek ordu asko eman ditzakete mapa batean ezkutatuta dauden irudi, forma edo testuak topatzen edo batzuetan zuzenean ikusten dute irudiren bat pareidolia dela eta. Hiri eta herrien errepideen diseinuak eta paisaiak artisten ibilbideak mugatzen dituzte, beraz haien irudiak marrazteko modu sortzaileak aurkitu behar dituzte. Errepide edo kaleek sareta eredu handi bat sortzen badute, ia edozein objektu edo forma sor daitezke 8-bit estiloa erabiliz. Bidaia jarraitzeko ibilbidearen marrazkia egin ohi da aldez aurretik, paper batean edo digitalki.

## Estiloa

Egin nahi den irudiaren, kokapenaren edo baliabideen arabera, artistek estilo ezberdinak erabiltzen dituzte GPS artea egiteko.

### Errepideak eta bideak soilik

Estilo honek jadanik existitzen diren errepideak, kaleak, bideak,... erabiltzen ditu, ibilbidea bilatzeko eta marrazkiaren planifikazioa erronka bat bihurtuz. Hala ere marrazterako orduan bide horiek errazagoak dira jarraitzeko, horregatik GPS marrazki gehienak horrela eginda daude.

### Marrazketa librea lur, aire edo uretan

Artistek irudi edo marrazkiak irudikatzen dituztenean aurretik prestatutako biderik gabe, marrazketa librea deritzo. GPS gailuaren pantaila begiratuz marrazten da kasu honetan. Eremu zabalak erabili ohi dira teknika hau burutzeko, hala nola, aparkalekuak, desertuak, zelaiak, aireportuak... Muga fisikoak ez izatea aukera gehiago ematen ditu irudi ezberdinak sortzeko, baina era berean erraztasuna bidetik galtzeko edo hanka sartzeko.

## Bistaratzea

Ibilbideak mapan grabatzen eta erakusten dituzten aplikazioak erabiltzen dira egindako lana gordetzeko eta aurkezteko. Strava, Map My Run eta Garmin erabilienak dira. Egindako ibilbidea Google Maps, Openstreetmmap, Viewranger edo antzeko aplikazioetan ere kargatu ohi da lanaren irudi hobe bat lortzeko. Azkenengo horiekin artistek artelanaren tamaina, kolorea, kontrastea, perspektiba edo bestelako aldagaiak kontrolatu ditzakete.

## Erreferentziak

* ↑ (Gaztelaniaz) Álvarez, Raúl. (2016-02-17). «La originalidad de crear dibujos sobre mapas con sólo una bici, GPS y mucha creatividad» Magnet (Noiz kontsultatua: 2020-09-01).
* ↑ «Storefront for Art and Architecture | Programming: Exhibitions: You Are Here: Information Drift» storefrontnews.org (Noiz kontsultatua: 2020-09-01).
* ↑ (Ingelesez) «GPS Art» Nathan Rae (Noiz kontsultatua: 2020-09-01).

## Kanpo estekak

* http://www.gpsdrawing.com/
* http://gpsdrawing.info/
* https://www.strav.art/
* Datuak: Q6799126
* Multimedia: GPS drawing / Q6799126
# GPSaren aplikazioa meteorologian

GPSaren aplikazioa meteorologian 2000ko hamarkadan garatutako teknika meteorologiko bat da, kokatze-sistema orokorreko (GPS) sateliteetatik datozen seinaleetan ur lurrunaren errefrakzioaren, presioaren eta tenperaturaren aldakuntzaren propietateak erabiltzen dituena. Bi aplikazio nagusi daude: hezetasun osoaren neurketa lurreko estazio batetik eta irratizundaketa irrati-okultazioren bidez.

## Kanpo estekak

* Datuak: Q3486749
# GR-100

GR-100 edo Platako ibilbidearen bidea, Espainiako ekialdea zeharkatzen duen ibilbide luze bat da, Asturiasko Gijón eta Andaluziako Sevilla hirien artean. Berez, Platako ibilbidearen luzapen bat da, Antzinaroan Augusta Emerita (Mérida) eta Asturica Augusta (Astorga) hiriak elkartzen zituen erromatar galtzadaren luzapena da.

## Etapak
### Asturias

* 1. etapa: Gijón - Venta de la Puga
* 2. etapa: Venta de la Puga - Llanera
* 3. etapa: Llanera - Oviedo
* 4. etapa: Oviedo - Olloniego
* 5. etapa: Olloniego - Mieres
* 6. etapa: Mieres - Carabanzo
* 7. etapa: Carabanzo - Pendilla de Arbas

### Salamanca

* 1. etapa: El Cubo de Tierra del Vino - Salamanca
* 2. etapa: Salamanca - San Pedro de Rozados
* 3. etapa: San Pedro de Rozados - Fuenterroble de Salvatierra
* 4. etapa: Fuenterroble de Salvatierra - Puerto de Béjar

### Sevilla

* 1. etapa: El Real de la Jara - Almadén de la Plata.
* 2. etapa: Almadén de la Plata - Castilblanco de los Arroyos.
* 3. etapa: Castilblanco de los Arroyos - Guillena.
* 4. etapa: Guillena - Santiponce.
* 5. etapa: Santiponce - Sevilla.

## Ikus gainera

* Platako ibilbidea

## Kanpo estekak

* Datuak: Q109729393
# Fermaten printzipioa

Fermaten printzipioa optika geometrikoaren hastapen orokorra da. Pierre de Fermatek adierazi zuen 1662an, eta honela dio: puntu batetik beste batera aldatzeko, argiak denbora laburreneko bidea egiten du. Hastapen hori eta Descartesen erreflexio eta errefrakzio legeak baliokideak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/3/7 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q331041
# Fermiita

Fermiita mineral bat da.

## Ezaugarriak

Fermiita elementu kimiko mineralaren formula kimikoa hau da: ${\ce {Na4(UO2)(SO4)3*3H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Fermiite: Mineral information, data and localities.» www.mindat.org (Noiz kontsultatua: 12-05-2019).
# Fermin Aramendi

Fermin Aramendi Arana (Ataun, Gipuzkoa, 1960) euskarazko kirol kazetari bat da. ETB 1 telebista-katean txirrindularitza-lasterketen emanaldietako esatari aritzen da, Xabier Usabiagarekin, Pedro Mari Goikoetxearekin eta Alfontso Arroiorekin batera. Txirrindularitza-emankizunak egin aurretik, pilota- eta arraun-erretransmisioetan aritu zen. Egun, nagusiki txirrindularitza-probetan badihardu ere, txitean-pitean igeriketa-probetan ere ikusi dugu esatari.
# Ferme-Neuve (Quebec)

Ferme-Neuve Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Antoine-Labelle konderriko eskualde udalerria da.. 2011ko zentsoaren arabera 2,822 biztanle zituen 790.29 kilometro koadroko azaleran.

## Kanpo estekak

* Datuak: Q948364
* Multimedia: Ferme-Neuve, Quebec / Q948364
# Fermaten teorema txikia

Fermaten teorema txikia aritmetika modularrarekin lotutako zenbakien teoriako teorema klasikoetako bat da. Hau baliatuz, zatiketa batetik lortzen dugun hondarra kalkulatu daiteke. Honako hau da bere definizioa:
   p zenbaki lehena bada, orduan, a zenbaki natural bakoitzerako non a>0 , a$^p$ ≡ a (mod p)
Baliokidea den arren, orokorrean teorema beste modu honetan aurkezten da:
   p zenbaki lehena bada, orduan, a zenbaki natural bakoitzerako, non a>0 , den eta zkh(p,a)=1 den a$^{p-1}$ ≡ 1 (mod p)
Horrek esan nahi du a zenbaki bat p-garren potentziara igotzen bada eta emaitza a-ri kentzen bazaio, hondarra p-rekin zatigarria dela (ikus aritmetika modularra).
Era berean, gure zatitzailea ez bada lehena, aritmetikaren oinarrizko teoremak dioen bezala, zenbaki lehenetan deskonposatu dezakegu. Hau da, demagun gure zatitzailea m dela $m\in Z$ izanik. m=pq moduan deskonposatu dezakegu $p,q\in Z$ izanik. Hortaz, Fermaten teorema txikia honela berridatzi dezakegu:
$a^{(p-1)(q-1)}\equiv 1{\pmod {pq}}$
Adibide bat jarriko dugu. Demagun, $53^{103}$ren hondarra kalkulatu nahi dugula 39rekin zatitzean. Lehenik eta behin, 53 39rekin zatitzean 14 geratzen zaigu hondar moduan. Orduan, 14 ordezkatuko dugu 53ren tokian. Ondoren, zkh(39,14)=1 denez, Fermaten teorema txikia aplikatu dezakegu:$14^{38}\equiv 1{\pmod {39}}$. Behin espresio hau dugula, ${14^{38}}^{2}14^{27}\equiv x{\pmod {39}}$ moduan berridatziko dugu. ${14^{38}}^{2}$ hori modulu 39rekin laburtu egiten da eta $14^{27}\equiv x{\pmod {39}}$ izango genuen. Orain, gure helburua, espresioa laburtzea da x hori lortzeko. Horretarako, ${14^{2}}^{13}14\equiv x{\pmod {39}}$ moduan berridatziko dugu. Ohartu ${14}^{2}\equiv 1{\pmod {39}}$ dela. Horregatik, x=14 da. Hau da, $53^{103}\equiv 14{\pmod {39}}$.
Bere interes nagusia lehentasunaren arazoari eta kriptografiari aplikatzea da. Teorema honek ez du zerikusirik Fermaten Azken Kondairazko Teoremarekin, 350 urtez aieru bat besterik ez zena eta azkenean Andrew Wilesek frogatu zuena 1995ean.

## Orokorpenak

Hortik datorren teoremaren orokortze txiki batek honako hau dio: p lehena bada eta m eta n zenbaki oso positiboak badira m ≡ n (mod p-1), orduan am ≡ an (mod p) a zenbaki oso guztietarako. . Honela adierazita, teorema RSA gako publikoaren enkriptatzeko metodoa justifikatzeko erabiltzen da.
Fermaten teorema txikia Eulerren teorema erabiliz orokor daiteke; n edozein modulurako eta n-ko lehen osoko edozeinentzat, honako hau dugu:
$a^{\varphi (n)}\equiv 1{\pmod {n}}$, non φ (n) n-rekin 1 eta n arteko zenbaki osoen kopurua zenbatzen duen Euler φ funtzioa den.
Hau orokortze bat da, izan ere, n = p zenbaki lehena bada, orduan φ (p) = p - 1. Hala ere, oraindik posible da gehiago orokortzea, Carmichaelen teoreman erakusten den bezala. Lehen bezala, n edozein modulurako eta n duen edozein zenbaki koprimerako, honako hau dugu: {\ displaystyle a ^ {\ lambda (n)} \ equiv 1 {\ pmod {n}}} non orain λ (n) Carmichael funtzioa den.

## Kanpo estekak

* Datuak: Q188295
* Multimedia: Fermat's little theorem / Q188295
# Fermignano

Fermignano Italiako erdialdeko Markak eskualdean, Pesaro eta Urbinoko probintzian, kokatutako udalerria da. Metauro ibaiaren ertzean dago. 43,7 km²ko eremua du eta 2015eko ekainean 8.643 biztanle zituen.

## Erreferentziak

* ↑ Bilancio demografico Anno 2015 (dati provvisori). Comune: Fermignano Demo.istat.it

## Kanpo estekak

* Datuak: Q190623
* Multimedia: Fermignano / Q190623
# Fermilab

Fermi Laborategi Nazionala, Fermilab bezala ezagutzen dena energia altuko fisikaren laborategi bat da, bere izena Enrico Fermi fisikariagatik jasotzen duena, partikulen fisikan aitzindaria izan zena. Chicagotik 50 kilometro mendebaldera dago. Fermilaben munduko bigarren partikula azeleragailurik potenteena dago (lehena Suitza eta Frantzia arteko mugan dagoen LHC da), Tevatron delakoa, tontor quark izena duen quarka aurkitzeko erabili izan dena.
Fermilaba, jatorrian National Accelerator Laboratory deitua AEBetako Energia Atomikoaren Batzordeak enkargatu zuen Lyndon B. Johnson presidenteak 1967ko azaroak 21ean sinatutako lege proiektu baten oinarrituta.
1974ko maiatzak 11n laborategiak bere egungo izena jaso zuen Enrico Fermi fisikariaren omenez, 1938an Fisikako Nobel Saria irabazi zuena eta aro atomikoko fisikari aitzindarietako bat izan zena.
Funtsezko partikulen egungo ereduko bi osagai oso garrantzitsu Fermilabean aurkitu ziren: hondo quarka (1977ko maiatza-ekaina) eta tontor quarka (1995eko otsaila. 2000ko uztailean tau neutrinoaren lehen zuzeneko behaketa iragarri zuten, behatua izan zen azkeneko funtsezko partikula. Egungo ereduko azken zirrikitua betez, tau neutrinoak aurkikuntza berrientzako eta fisika eredu berri batentzako lehen pausua suposatu zuen Tevatroneko Collider IIa 2001eko martxoan inauguratu ondoren. 2008ko irailak 10 arte, LHCa inauguratu zen data, Tevatrona, lau miliako zirkunferentzia duena eta jatorrian Energia Doublerra deitua bere funtzioak 1983an hasi zituenean, munduko partikula azeleragailurik energetikoena izan zen. Bere 1000 iman supereroaleak helio likido bidez hoztuak dira -268 °Cko tenperaturan. Bere hozte sistema historiako handiena zen 1983an.

## Fermilabeko zuzendariak

* Robert R. Wilson (1967-1978)
* Leon Max Lederman (1978-1989)
* John Peoples (1989-1999)
* Michael S. Witherell (1999-2005)
* Pier J. Oddone (2005-)

## Kanpo estekak

* Datuak: Q337641
* Multimedia: Fermilab / Q337641
# Finaghy

Finaghy, irlanderaz: An Fionnachadh, Ipar Irlandako Belfast hiriko hauteskunde-eremu bat da, Balmoral hauteskunde-barrutian.

## Kanpo estekak

* Datuak: Q5449341
# Final Fantasy II

Final Fantasy II (japonieraz: ファイナルファンタジーII, Fainaru Fantajī Tsu) Squaresoft japoniar enpresak 1988an garatutako bideo-jokoa da. Final Fantasy saileko bigarren atala izan zen.

## Sinopsia

Oharra: Atal honek istorio osoa edo amaiera argitzen du.
Fynn erresumako lau gazteren abenturak kontatzen ditu istorioak, Firion, Maria, Guy eta Leon izenekoak. Bere gurasoak Palameciako enperadorearen armadaren inbasioan erailak dira, zeinak infernuko munstroak deitu baititu mundua menderatzeko bere bilaketan. Enperadorearen munstroengandik ihesi, laurak erasotzen dituzte eta hiltzat jotzen dituzte. Firion, Maria eta Guy Hilda de Fynn printzesak erreskatatu ditu eta Minu magoak bere zauriak sendatu ditu. Gertu dagoen Altaira hirian Rosa Salvaje izeneko base matxino bat ezarri du. Erresistentzia-mugimendurako adorea erakusteko irrikaz, gainerako hiru gazteek Palameziaren aurkako misioak egiten dituzte, eta aliatu ugari batzen dituzte, ez bakarrik enperadorea garaitzeko, baita Mariaren anaia desagertua, Leon, aurkitzeko ere.

## Erreferentziak

* ↑ Final Fantasy Origins instruction manual. Square Enix, 22 or. SLUS-05141.

## Kanpo estekak

* Datuak: Q921957
* Multimedia: Final Fantasy II / Q921957
# Final Fantasy VII

Final Fantasy VII (japonieraz: ファイナルファンタジーVII, Fainaru Fantajī Sebun) 1997ko Square japoniar bideo-joko konpainiaren arkade bideo-joko bat da, MMORPG motakoa. Cloud Strife hasieran AVALANCHA talde ekoterroristarekin bat egiten duen mertzenario bat da. Shinra korporazioaren munduko kontrola geldiarazteko borrokatuko du. Historiak aurrera egin ahala, Cloud eta bere aliatuak, munduarentzat mehatxu handiagoa den gatazka batean murgilduko dira: Sephiroth antagonista ezagutuko dute.

## Kanpo estekak

* Datuak: Q214232
* Multimedia: Final Fantasy VII / Q214232
# Final Fantasy

Final Fantasy (japonieraz: ファイナルファンタジー, Fainaru Fantajī) Hironobu Sakaguchik sortutako eta Square Enixek (lehenago Squaresoft bezala ezagutua) garatutako frankizia bat da. Frankizia RPG bideo-jokoen serie eta zientzia fantastiko batean zentratzen da.
Saila 1987an hasi zen Hironobu Sakaguchik garatutako izen bereko bideo-jokoarekin; jokoa oso arrakastatsua izan zen eta hainbat sekuela eta spin-offen garapena ahalbidetu zuen. Bideo-jokoen seriea beste genero batzuetara egokitu da: RPG taktikoa, akziozko RPG, MMORPG, musikalak eta lasterketak. Ordutik, saila beste hedabide batzuetara zabaldu da: film bizidunak, animeak, eta abar.

## Saila nagusiko bideo-jokoak

| Urtea | Izenburua | Plataforma(k) |
| 1987 | Final Fantasy | NES - MSX2 (1989) - PSP (2007) - Android/iOS (2012) |
| 1988 | Final Fantasy II | NES - PSP (2007) - Android/iOS (2011) |
| 1990 | Final Fantasy III | NES - Nintendo DS (2006) - Android/iOS (2011) - PSP (2011) |
| 1991 | Final Fantasy IV | SNES - GBA (2005) - Nintendo DS (2007) - PSP (2011) - iOS (2012) |
| 1992 | Final Fantasy V | SNES - PlayStation (1999) - GBA (2006) - Android/iOS (2013) |
| 1994 | Final Fantasy VI | SNES - PlayStation (1999) - GBA (2006) - Android/iOS |
| 1997 | Final Fantasy VII | PlayStation - PlayStation 4 - PC - iOS |
| 1999 | Final Fantasy VIII | PlayStation - PC |
| 2000 | Final Fantasy IX | PlayStation -PC - Android/iOS |
| 2001 | Final Fantasy X | PS2 - PlayStation 4 - PC |
| 2002 | Final Fantasy XI Online | PS2 - PC - Xbox 360 (2006) |
| 2003 | Final Fantasy X-2 | PS2 - PlayStation 4 - PC |
| 2006 | Final Fantasy XII | PS2 |
| 2009 | Final Fantasy XIII | PS3 - Xbox 360 (2010) |
| 2009 | Final Fantasy IV: The After Years | WiiWare (2009) - PSP (2011) - Android/iOS (2011) - PC |
| 2010 | Final Fantasy XIV | PC - PS3 - PS4 (2014) |
| 2011 | Final Fantasy XIII-2 | PS3 - XBox 360 |
| 2013 | Lightning Returns: Final Fantasy XIII | PS3 - Xbox 360 |
| 2013 | Final Fantasy XIV: a Realm Reborn | PC - PS3 - PS4 (2014) |
| 2015 | Final Fantasy XIV: Heavensward | PC - PS3 - PS4 |
| 2016 | Final Fantasy XV | PS4 - Xbox One |
| 2017 | Final Fantasy XIV: Stormblood | PC - PS4 |
* Datuak: Q12391356
* Multimedia: Final Fantasy / Q12391356
# Final Fantasy (bideo-jokoa)

Final Fantasy (japonieraz: ファイナルファンタジー, Fainaru Fantajī) Square Co. japoniar enpresak 1987an garatutako bideo-jokoa da. Hain arrakastatsua izan zen, ezen bere saila ere sortu zuen.
Hasiera batean Nintendo Entertainment System kontsolarako sortua, Final Fantasy beste hainbat kontsolatarako berregin zuten, eta sarritan Final Fantasy IIrekin batera jokoen bildumetan sartzen dute. Istorioa Argiaren Gerlariak izeneko lau gazterekin hasten da, lau Oinarrizko Munstroek ilundu dituzten munduko lau oinarrizko orbeetako bat daramatenak. Elkarrekin bidaiatuko dute indar gaizto hauek garaitzeko, argia berrezartzeko orbeentzat eta haien mundua salbatzeko.

## Erreferentziak

* ↑ (Ingelesez) «Top 100 Games of All-Time» Game Informer (100): 34. 2001eko abuztua.

## Kanpo estekak

* Datuak: Q1415970
# Final Fantasy VI

Final Fantasy VI (japonieraz: ファイナルファンタジーVI, Fainaru Fantajī Shikkusu) 1994ko Squaresoft japoniar bideo-joko konpainiaren rol bideo-joko bat da, SNES, PlayStation, Game Boy Advance, Virtual Console, PlayStation Network, Android, iOS eta PCrako garatua. Final Fantasy sailekoa, kritikak txalotu eta RPG generoko ikur bilakatu zen.

## Sinopsia

Oharra: Atal honek istorio osoa edo amaiera argitzen du.
Final Fantasy VI "Magien Gerra"rekin hasten da, non gizakiak eta espersak (botere magikoak zituzten izakiak) borrokatu zuten. Gerra hau mundua errautsetara mugatuta utziz amaitu zen, eta gizakiak eta espersak bananduta bizitzen. Mila urte beranduago, magiaren boterea ahanzturan erori dela dirudienean, "Inperioa" izenaz ezagutzen den talde militar boteretsu batek, erresistentzia oro suntsitu eta munduko nazio ezberdinak menderatzen dituen kanpaina hedatzaile bat hasten du. Horretarako, Inperioak espersen gaitasun magikoak erabiltzen ditu, ingeniaritza genetikoko tekniken bidez gizakiengan sartzen dituenak.

## Kanpo estekak

* Datuak: Q535940
* Multimedia: Final Fantasy VI / Q535940
# Final Destination 5

Final Destination 5, (euskaraz Azken Helmuga 5), 2011ko Steven Quale estatubatuarrak zuzendutako beldurrezko film bat da. Nicholas D'Agosto, Emma Bell, Miles Fisher, Arlen Escarpeta, David Koechner eta Tony Todd aktoreek antzeztu zuten.
Final Destination (2000), Final Destination 2 (2003), Final Destination 3 (2006) eta The Final Destination (2009) aurrekariak dauzka.

## Argumentua

Oharra: Atal honek istorio osoa edo amaiera argitzen du.
AEB, Sam Lawton (Nicholas D'Agosto) mutil gazteak bere ikaskideekin batera autobusean doala zeharkatzera doazen zubi eseki baten suntsiketa eta bere eta jende ugariren heriotzaren aurreikuskapen bat izango du. Handik gutxira bere ikuskaria egi bilakatuko da, baina Samek bere burua eta beste zenbait pertsona hondamendi horretatik bizirik ateratzea lortuko du. Halere, Sam eta Molly (Emma Bell) neskalaguna berez oraindik salbu ez daudela jabetuko dira: descubren que no están realmente a salvo: Heriotza bikotea eta istripu izugarri hartatik bizirik atera direnen atzetik jarraika baidator.

## Aktoreak

* Nicholas D'Agosto: Sam Lawton
* Emma Bell: Molly Harper
* Miles Fisher: Peter Friedkin
* Ellen Wroe: Candice Hooper
* Jacqueline MacInnes Wood: Olivia Castle
* P. J. Byrne: Isaac Palmer
* Arlen Escarpeta: Nathan Sears
* David Koechner: Dennis Lapman
* Courtney B. Vance: Jim Block agentea
* Tony Todd: William Bludworth
* Brent Stait: Roy Carson
* Roman Podhora: John
* Jasmin Dring: Cho
* Barclay Hope: Leonetti doktorea
* Chasty Ballesteros: Spako harreragilea
* Mike Dopud: Sukaldaria

## Kanpo estekak

* IMDBko fitxa irakurgai (Ingelesez)
* Datuak: Q661847
* Multimedia: Final Destination 5 / Q661847
# Final Destination (filma)

Final Destination (euskaraz Azken Helmuga), 2000ko James Wong hongkongdarrak zuzendutako beldurrezko film bat da. Devon Sawa, Ali Larter, Kerr Smith eta Tony Todd aktoreek antzeztu zuten.
Final Destination 2 (2003), Final Destination 3 (2006), The Final Destination (2009) eta Final Destination 5 (2011) jarraipenak dauzka.

## Argumentua

Oharra: Atal honek istorio osoa edo amaiera argitzen du.
2000ko maiatzaren 13a, Alex Browning (Devon Sawa) ikasle gazteak Parisera joateko bere lagunekin batera Boeing 747 hegazkinera igotzean bihozkada bat izango du: zeozer txarra gertatuko dela, hortaz hegazkina aireratu baina lehen lurrean geldituko dira. Baita gertatu ere, hegazkinak istripua izan eta bidaiari guztiak bertan hilko baidira. Hortaz, gazte taldeak Alexen bihozkadari esker beren biziak heriotz ziur batetik salbatu dituztela usteko dute. Baina patua ez oraindik garaitua izan...

## Aktoreak

| Aktorea | Pertsonaia |
| Devon Sawa | Alexander Chance Browning |
| Ali Larter | Clear Rivers |
| Kerr Smith | Carter Horton |
| Seann William Scott | William Hitchcock |
| Kristen Cloke | Ms. Valerie Lewton |
| Chad E. Donella | Tod Waggner |
| Amanda Detmer | Terry Chaney |
| Brendan Fehr | George Waggner |
| Forbes Angus | Mr. Larry Murnau |
| Lisa Marie Caruk | Christa Marsh |
| Christine Chatelain | Blake Dreyer |
| Tony Todd | William Bludworth |

## Kanpo estekak

* IMDBko fitxa irakurgai (Ingelesez)
* Datuak: Q7561043
* Multimedia: Final Destination (film) / Q7561043